
[bookmark: _Toc211497062][bookmark: _Toc233111772][bookmark: _Toc233111776][bookmark: _Toc233112320]CAPITOLUL I. DISPOZIȚII GENERALE

Art.1. (1) Prezentul regulament stabilește cadrul general de organizare și funcționare al  Serviciului Tehnic și Investiții din cadrul Universității „Valahia” din Târgoviște. 
(2) Serviciul Tehnic  și Investiții este organizat potrivit organigramei aprobată de Senatul Universității „Valahia” din Târgoviște, prevederilor Regulamentului de organizare și Funcționare al Universității „Valahia” din Târgoviște, prevederile Regulamentului de organizare și funcționare al Direcției Generale Administrative, Regulamentului de organizare și funcționare al Direcției Tehnico - Administrative precum și prevederilor prezentului regulament.
(3) Serviciul Tehnic și Investiții este parte componentă a Direcției Tehnico-Administrative și își exercită atribuțiile și urmărește realizarea obiectivelor prin Șeful de serviciu.
(4) Regulamentul se aplică în activitatea tuturor angajaților Serviciului Tehnic și Investiții. El trebuie interpretat și aplicat în concordanță cu legislația, politicile și regulamentele instituționale și se completează cu actele normative aferente activităților specifice.

[bookmark: _Toc211497063]Art. 2. (1) Serviciul Tehnic și Investiții implementează politicile și strategiile adoptate de conducerea Universității „Valahia” din Târgoviște, în conformitate cu legislația în vigoare și cu obiectivele instituționale stabilite prin documentele strategice, privind dezvoltarea, modernizarea și exploatarea durabilă a infrastructurii universitare. În acest sens, serviciul asigură planificarea, coordonarea și monitorizarea activităților de investiții, mentenanță și reparații curente și capitale, în vederea menținerii în condiții optime de funcționare a patrimoniului universității și a creșterii eficienței utilizării resurselor materiale.
(2) Serviciul Tehnic și Investiții are responsabilitatea inițierii și fundamentării studiilor tehnico-economice pentru lucrări de investiții noi, lucrări de reabilitare, modernizare, revizii capitale, precum și pentru achiziția de dotări, în baza necesităților identificate la nivelul structurilor universitare și în acord cu planurile de dezvoltare instituțională. Documentațiile elaborate sunt supuse aprobării Consiliului de Administrație și, după caz, Senatului universitar, potrivit competențelor stabilite la nivel instituțional.
(3) De asemenea, serviciul urmărește derularea și implementarea proiectelor aprobate, asigurând coordonarea tehnică și administrativă pe parcursul întregului ciclu investițional, respectiv: elaborarea temelor de proiectare, contractarea serviciilor și lucrărilor, monitorizarea execuției, verificarea stadiului fizic și valoric al lucrărilor, recepția investițiilor și punerea acestora în funcțiune. Totodată, răspunde de respectarea condițiilor de calitate, termene, costuri și conformitate cu reglementările legale în domeniul construcțiilor, achizițiilor publice și protecției mediului.
(4) În exercitarea atribuțiilor sale, Serviciul Tehnic și Investiții colaborează cu structurile academice și administrative ale universității, asigurând corelarea necesităților de dezvoltare a infrastructurii cu obiectivele educaționale și de cercetare ale instituției, având în vedere faptul că instituțiile de învățământ superior administrează patrimoniul propriu și își stabilesc strategiile de dezvoltare în condițiile autonomiei universitare.

[bookmark: _Toc233111773][bookmark: _Toc233111777][bookmark: _Toc233112321]
CAPITOLUL II. MISIUNE ȘI OBIECTIVE

Art. 3. (1) Misiunea Serviciului Tehnic și Investiții este de a asigura dezvoltarea durabilă a infrastructurii Universității „Valahia” din Târgoviște, prin fundamentarea, planificarea, monitorizarea și implementarea proiectelor de investiții, utilizând eficient resursele financiare alocate, în vederea menținerii și creșterii valorii patrimoniului universității.
(2) Misiunea de bază a Serviciului Tehnic și Investiții constă în gestionarea fondurilor alocate pentru extinderea, modernizarea și valorificarea patrimoniului Universității „Valahia” din Târgoviște, în condiții de eficiență economică și responsabilitate. Totodată, serviciul asigură conformitatea tehnică și legală a tuturor lucrărilor de investiții, reparații și intervenții asupra patrimoniului, precum și maximizarea randamentului utilizării resurselor prin prioritizarea investițiilor cu impact semnificativ asupra dezvoltării instituționale.
(3) În realizarea misiunii sale, Serviciul Tehnic și Investiții urmărește atingerea unor obiective generale, constând în identificarea și atragerea de surse de finanțare externe, inclusiv fonduri europene și guvernamentale, modernizarea și dezvoltarea infrastructurii existente pentru creșterea calității serviciilor oferite de universitate, precum și reducerea costurilor operaționale prin implementarea de soluții tehnice moderne și eficiente din punct de vedere energetic.
(4) Serviciul Tehnic și Investiții contribuie la buna desfășurare a procesului educațional, de cercetare și administrativ, prin dezvoltarea, modernizarea și menținerea infrastructurii Universității „Valahia” din Târgoviște, gestionarea eficientă a proiectelor de investiții și a lucrărilor de mentenanță, precum și prin asigurarea conformității tehnice și legale a intervențiilor asupra patrimoniului universității, sprijinind astfel procesul decizional prin furnizarea de informații actualizate privind starea și evoluția infrastructurii.

Art.4. La nivel operațional, activitatea Serviciului Tehnic și Investiții se realizează prin îndeplinirea următoarelor obiective specifice:
a) asigurarea unei planificări realiste și fundamentate a investițiilor, în concordanță cu prioritățile de dezvoltare ale Universității „Valahia” din Târgoviște și cu resursele financiare disponibile;
b) creșterea gradului de realizare a programelor de investiții, prin monitorizarea continuă a stadiului lucrărilor și respectarea termenelor stabilite;
c) asigurarea calității și conformității lucrărilor executate și a serviciilor contractate, în raport cu cerințele tehnice și reglementările legale aplicabile;
d) utilizarea eficientă a fondurilor alocate investițiilor, prin urmărirea încadrării în bugetele aprobate și optimizarea costurilor pe parcursul derulării proiectelor;
e) îmbunătățirea procesului de raportare și a suportului decizional, prin furnizarea de informații relevante privind stadiul fizic și valoric al investițiilor;
f) menținerea și creșterea gradului de funcționalitate a infrastructurii universitare, prin corelarea investițiilor realizate cu necesitățile de exploatare și dezvoltare ale instituției.




[bookmark: _Toc211497064][bookmark: _Toc233111774][bookmark: _Toc233111778][bookmark: _Toc233112322]CAPITOLUL III. DOCUMENTE DE REFERINȚĂ

Art.5. Prezentul regulament este elaborat în conformitate cu prevederile legislative aplicabile:
· Legea nr. 199/2023 a învățământului superior;
· Legea nr. 53/2003 Codul Muncii, cu modificările și completările ulterioare;
· Legea nr. 500/2002 privind finanțele publice, cu modificările și completările ulterioare;
· Legea nr. 227/2015 Codul fiscal, cu modificările și completările ulterioare;
· Legea nr. 361/2022 privind protecția avertizorilor în interes public, cu modificările și completările ulterioare;
· Legea nr. 544/2001 privind liberul acces la informații de interes public, cu modificările și completările ulterioare;
· Legea nr. 129/2018 pentru modificarea și completarea Legii nr. 102/2005 privind înființarea, organizarea și funcționarea Autorității Naționale de Supraveghere a Prelucrării Datelor cu Caracter Personal, precum și pentru abrogarea Legii nr. 677/2001 pentru protecția persoanelor cu privire la prelucrarea datelor cu caracter personal și libera circulație a acestor date;
· Legea nr. 10/1995 privind calitatea în construcții cu modificările și completările ulterioare;
· Legea nr. 50/1991 privind autorizarea executării lucrărilor de construcții cu modificările și completările ulterioare;
· O.U.G.[footnoteRef:1] nr. 80/2001 (abrogată parțial) privind stabilirea unor normative de cheltuieli pentru autoritățile administrației publice și instituțiile publice, cu modificările și completările ulterioare; [1:  Ordonanță de Urgență a Guvernului] 

· O.U.G. nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
· H.G.[footnoteRef:2] nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice cu modificările și completările ulterioare; [2:  Hotărâre de Guvern
] 

· H.G. nr. 841/1995 privind procedurile de transmitere fără plată și de valorificare a bunurilor aparținând instituțiilor publice, cu modificările și completările ulterioare;
· H.G. nr. 273/1994 privind aprobarea regulamentului de recepție al construcțiilor, cu modificările și completările ulterioare;
· H.G.  nr. 276/2013 privind stabilirea valorii de intrare a mijloacelor fixe cu modificările și completările ulterioare;
· Hotărârea consiliului de Miniștri nr. 2230/1969 predarea-primirea de bunuri materiale;
· H.G. nr. 1072/2003 privind avizarea de către Inspectoratul de Stat în Construcții a documentațiilor tehnico-economice pentru obiectivele de investiții finanțate din fonduri publice cu modificările și completările ulterioare;
· H.G. nr. 218/2012 pentru aprobarea Normelor metodologice de aplicare a prevederilor Ordonanței de Urgență a Guvernului nr. 64/2009 privind gestionarea financiară a instrumentelor structurale și utilizarea acestora pentru obiectivul convergență, cu modificările și completările ulterioare;
· H.G.  nr. 971/26.07.2006 privind cerințele minime pentru semnalizarea de securitate și/sau de sănătate la locul de muncă;
· H.G. nr. 272/14.06.1994, publicată în Monitorul Oficial al României, partea I, nr. 193/28.07.1994, pentru aprobarea Regulamentului privind controlul de stat al calității în construcții;
· H.G.  nr. 766/21.11.1997, publicată în Monitorul Oficial al României, partea I, nr. 352/10.12.1997, pentru aprobarea unor regulamente privind calitatea în construcții– cu modificările și completările ulterioare;
· H.G. nr.866/26.09.1996 pentru actualizarea normativelor privind spațiile cu destinația de birou sau pentru activități colective ori de deservire ce pot fi utilizate de ministere, alte organe de specialitate ale administrației publice centrale, de instituțiile publice din subordinea acestora, precum și de prefecturi (publicată în Monitorul Oficial nr.251/1996).
· Ordinul Ministerului Finanțelor nr. 2861/2009 pentru aprobare Normelor privind organizarea și efectuarea inventarierii elementelor de natura activelor, datoriilor și capitalurilor proprii;
· Ordinul Ministerului Finanțelor Publice nr. 2634/2015 privind documentele financiar-contabile, cu modificările și completările ulterioare;
· Normele ISCIR aplicabile echipamentelor din dotarea Universității „Valahia” din Târgoviște;
· Ordinul Secretarului General al Guvernului nr. 600/2018 privind aprobarea Codului controlului intern managerial al entităților publice;
· Carta Universității „Valahia” din Târgoviște, ediția 2025;
· Regulamentul de Organizare și Funcționare al Universității „Valahia” din Târgoviște;
· Regulamentul de Organizare și Funcționare al Direcției Generale Administrative;
· Regulamentul de Organizare și Funcționare al Direcției Tehnico-Administrative.

[bookmark: _Toc211497065][bookmark: _Toc233111775][bookmark: _Toc233111779][bookmark: _Toc233112323]CAPITOLUL IV. STRUCTURA ORGANIZATORICĂ

Art. 6. (1) Conform organigramei Universității „Valahia” din Târgoviște, Serviciul Tehnic și Investiții funcționează în subordinea Directorului Tehnico‑Administrativ.
(2) În realizarea atribuțiilor sale, serviciul colaborează cu toate structurile academice și administrative ale universității, în vederea îndeplinirii obiectivelor strategice instituționale și asigurării unei administrări eficiente a infrastructurii și patrimoniului.
(3) Serviciul este organizat într-o structură flexibilă, adaptată necesităților operaționale și specificului activităților desfășurate.




Art.7. (1) Conducerea operativă a Serviciului Tehnic și Investiții este asigurată de către șeful de serviciu, care coordonează activitatea compartimentului și răspunde de realizarea obiectivelor stabilite la nivelul acestuia.
(2) Postul de șef serviciu se ocupă prin concurs organizat de Consiliul de Administrație al Universității „Valahia” din Târgoviște, în condițiile prevederilor legale aplicabile.
(3) Rezultatul concursului este validat de Senatul universitar, iar numirea în funcție se realizează prin decizia Rectorului.

Art. 8. Structura organizatorică:
Conform organigramei aprobate de Senatul Universității, organigrama Serviciului Tehnic și Investiții se prezintă astfel:
[bookmark: _Hlk233110919][bookmark: _Hlk233110959]


Fig.1. - Organigrama STI[footnoteRef:3] (extras din organigrama instituției) [3:  Serviciul Tehnic și Investiții] 



Art.9. (1) Sarcinile personalului din cadrul Serviciului Tehnic și Investiții sunt stabilite prin fișele de post individuale, acestea constituind anexă la contractul individual de muncă. Conținutul fișei postului poate fi actualizat ori de câte ori apar modificări în structura atribuțiilor sau în organizarea activității la nivelul serviciului.
(2) Încadrarea și evoluția profesională a personalului se realizează în conformitate cu prevederile legale aplicabile, având în vedere cerințele și specificul fiecărui post.
(3) Personalul Serviciului Tehnic și Investiții are statut de personal didactic auxiliar sau administrativ, după caz, potrivit reglementărilor în vigoare.
(4) Structura de personal și modul de organizare a activității serviciului sunt reflectate în statul de funcții, aprobat de Senatul universitar.

Art.10. Serviciul Tehnic și Investiții își desfășoară activitatea în baza principiilor generale stabilite la nivelul universității, după cum urmează:
a) Principiul competenței – potrivit căruia personalul Serviciului Tehnic și Investiții trebuie să dețină și să mențină cunoștințele și aptitudinile necesare desfășurării activităților specifice domeniului tehnic și al investițiilor. Competența profesională se dezvoltă prin formare continuă și se evaluează conform prevederilor legale aplicabile;
b) Principiul competiției – potrivit căruia ocuparea și promovarea în funcțiile din cadrul Serviciului Tehnic și Investiții se realizează prin concurs sau examen, în condițiile legislației în vigoare;
c) Principiul egalității de șanse – potrivit căruia accesul la ocuparea, promovarea sau mobilitatea în funcțiile din cadrul serviciului este garantat tuturor persoanelor care îndeplinesc condițiile legale, fără discriminare;
d) Principiul profesionalismului – potrivit căruia atribuțiile specifice funcțiilor din cadrul Serviciului Tehnic și Investiții sunt exercitate cu responsabilitate, eficiență și în conformitate cu reglementările legale, în vederea realizării obiectivelor instituționale;
e) Principiul motivării – potrivit căruia instituția susține dezvoltarea profesională a personalului prin utilizarea unor instrumente de motivare financiară și non‑financiară, inclusiv evaluarea performanțelor, stabilirea obiectivelor profesionale, accesul la formare continuă și oportunități de promovare;
f) Principiul transparenței – potrivit căruia Serviciul Tehnic și Investiții asigură accesul la informațiile de interes public din domeniul infrastructurii și investițiilor și informează personalul cu privire la oportunitățile de perfecționare profesională și evoluție în carieră, în conformitate cu prevederile legale;
g) Principiul echității interne și externe – potrivit căruia personalul serviciului beneficiază de un tratament corect și echitabil, inclusiv în ceea ce privește corelarea drepturilor salariale cu responsabilitățile, complexitatea activității și performanța profesională.

[bookmark: _Toc233112324]CAPITOLUL V. SFERA RELAȚIONARĂ

Art. 11. Relații ierarhice
(1)  Serviciul Tehnic și Investiții funcționează în subordinea Directorului Tehnico‑Administrativ, potrivit organigramei Universității Valahia din Târgoviște.
(2) Orientarea și deciziile privind dezvoltarea infrastructurii și realizarea investițiilor sunt stabilite la nivelul conducerii universității, iar Serviciul Tehnic și Investiții are rolul de a le transpune în activități concrete, în mod organizat și eficient.
(3) Șeful Serviciului Tehnic și Investiții asigură coordonarea activității curente și răspunde de modul de realizare a sarcinilor la nivelul compartimentului.

Art. 12. Relații funcționale
În cadrul Serviciului Tehnic și Investiții, activitatea se desfășoară prin cooperarea dintre salariați, fiecare contribuind, potrivit responsabilităților asumate, la realizarea lucrărilor și proiectelor aflate în derulare.

Art. 13. Relații de colaborare
Serviciul Tehnic și Investiții lucrează în mod constant cu celelalte structuri ale universității, în funcție de necesitățile generate de investiții, reparații și activități de întreținere. Colaborarea vizează schimbul de informații tehnice, stabilirea priorităților de intervenție și corelarea lucrărilor cu activitățile didactice, de cercetare și administrative, în vederea asigurării condițiilor optime de desfășurare a acestora.

Art. 14. Relații externe
(1) Serviciul Tehnic și Investiții contribuie, prin structurile competente, la furnizarea datelor și situațiilor solicitate de autoritățile publice sau de alte instituții, în domeniul investițiilor și al administrării infrastructurii.
(2) În realizarea atribuțiilor sale, serviciul menține relații de lucru cu:
a) instituții și autorități publice implicate în avizare, autorizare și control;
b) operatori economici – proiectanți, executanți și furnizori de bunuri și servicii;
c) unități de învățământ și alte organizații, pentru schimb de informații și bune practici;
d) entități publice sau private implicate în programe de finanțare sau proiecte de investiții.

[bookmark: _Toc233112325]CAPITOLUL VI. ATRIBUȚII ȘI RESPONSABILITĂȚI
	
Art.15. Serviciul Tehnic și Investiții asigură gestionarea procesului investițional la nivelul universității, respectiv inițierea, pregătirea, contractarea, execuția și recepția lucrărilor de construcții și instalații, în condițiile respectării cadrului legal și a cerințelor tehnice aplicabile.

Art.16. (1) În conformitate cu legislația aplicabilă, Serviciul Tehnic și Investiții îndeplinește următoarele atribuții generale:
a) elaborează și fundamentează programul anual de investiții, precum și listele de investiții ale universității și urmărește realizarea obiectivelor aprobate;
b) planifică și coordonează realizarea lucrărilor de investiții, consolidări, reabilitări, reparații capitale, dotări, precum și achizițiile de imobile și servicii de proiectare și execuție;
c) întocmește documentațiile tehnico‑economice necesare promovării și aprobării obiectivelor de investiții, inclusiv note de fundamentare și alte documente specifice;
d) elaborează documentații tehnice pentru achiziții, respectiv caiete de sarcini pentru servicii de proiectare, evaluare, documentații cadastrale și execuție lucrări;
e) obține avizele, acordurile și autorizațiile necesare realizării investițiilor, potrivit prevederilor legale;
f) asigură organizarea și participarea în cadrul comisiilor de evaluare a ofertelor și a comisiilor de recepție a lucrărilor;
g) urmărește execuția lucrărilor, prin personal propriu sau diriginți de șantier autorizați, în conformitate cu reglementările în vigoare;
h) gestionează derularea contractelor de proiectare și execuție, urmărind respectarea clauzelor contractuale până la recepția finală și predarea obiectivelor către structurile beneficiare;
i) asigură decontarea serviciilor și lucrărilor executate, în condițiile contractelor încheiate și ale legislației aplicabile;
j) întocmește și transmite raportări către ministerul de resort privind stadiul investițiilor și monitorizarea decontărilor cheltuielilor de capital;
k) participă la întocmirea cererilor de finanțare și la monitorizarea utilizării fondurilor aferente investițiilor;
l) realizează măsurători și antemăsurători pentru lucrările derulate, precum și verificarea documentațiilor tehnice primite de la proiectanți;
m) asigură evidența și arhivarea documentațiilor tehnice aferente obiectivelor de investiții;
n) organizează și realizează recepțiile lucrărilor de construcții‑montaj și întocmește documentația necesară finalizării investițiilor;
o) întocmește cartea tehnică a construcțiilor și asigură predarea obiectivelor finalizate către structurile competente din cadrul universității;
p) urmărește comportarea în timp a construcțiilor și instalațiilor, conform normativelor tehnice în vigoare;
q) elaborează analize, programe și propuneri privind dezvoltarea infrastructurii și strategia investițională a universității;
r) întocmește rapoarte periodice privind activitatea serviciului și stadiul realizării programelor de investiții.

(2) Atribuțiile Șefului Serviciului Tehnic și Investiții sunt următoarele:
a) organizează, coordonează și răspunde de activitatea Serviciului Tehnic și Investiții, în concordanță cu deciziile conducerii universitare și cu prevederile legale aplicabile;
b) coordonează procesul investițional la nivelul universității, inclusiv planificarea, derularea și finalizarea obiectivelor de investiții;
c) inițiază și elaborează propuneri privind realizarea de investiții noi, reabilitări, consolidări și reparații capitale, precum și documentațiile aferente promovării acestora;
d) asigură întocmirea documentației tehnico‑economice necesare planificării și realizării investițiilor;
e) coordonează și urmărește derularea contractelor de proiectare și execuție, cu respectarea clauzelor contractuale și a legislației în vigoare;
f) menține relația de lucru cu proiectanții, executanții și alte părți implicate în realizarea investițiilor, asigurând soluționarea problemelor apărute în fazele de proiectare și execuție;
g) coordonează activitatea diriginților de șantier și urmărește execuția lucrărilor, din punct de vedere tehnic și valoric;
h) verifică și urmărește realizarea lucrărilor conform graficelor aprobate și a situațiilor de lucrări confirmate;
i) propune măsuri pentru remedierea neconformităților constatate în documentații sau în execuție și dispune, după caz, sistarea lucrărilor până la remedierea acestora;
j) propune constituirea comisiilor de recepție și participă la recepția lucrărilor de construcții și instalații;
k) asigură evidența cheltuielilor și a stadiului de realizare pentru fiecare obiectiv de investiții;
l) participă la elaborarea și execuția bugetului, colaborând cu structurile financiar‑contabile în vederea urmăririi decontărilor;
m) întocmește documentele și menține legătura cu ministerul de resort și alte instituții competente pentru derularea procesului investițional;
n) asigură organizarea și funcționarea activității serviciului prin utilizarea corespunzătoare a resurselor umane și materiale;
o) propune măsuri privind disciplinarea personalului din subordine, în conformitate cu prevederile legale;
p) prezintă informări și rapoarte privind activitatea serviciului, la solicitarea conducerii;
q) solicită efectuarea de expertize tehnice sau alte verificări de specialitate, atunci când starea construcțiilor sau instalațiilor o impune.

Art.17. (1) Serviciul Tehnic și Investiții răspunde, în ansamblu, de:
a. asigurarea desfășurării procesului investițional în condiții de legalitate, eficiență și transparență;
b. fundamentarea și utilizarea judicioasă a fondurilor alocate investițiilor, cu respectarea destinației și a limitelor bugetare aprobate;
c. respectarea cerințelor de calitate, siguranță și conformitate tehnică în realizarea lucrărilor de construcții și instalații;
d. monitorizarea îndeplinirii obligațiilor contractuale de către operatorii economici implicați în proiectele de investiții;
e. asigurarea corectitudinii, integrității și trasabilității documentațiilor tehnico‑economice și a evidențelor privind obiectivele de investiții;
f. respectarea termenelor de execuție și a indicatorilor tehnico‑economici aprobați pentru obiectivele de investiții;
g. asigurarea unei colaborări eficiente cu structurile interne și cu instituțiile externe implicate în derularea investițiilor;
h. furnizarea de informații complete și corecte către conducerea universității și autoritățile competente, în legătură cu stadiul investițiilor;
i. urmărirea comportării în exploatare a construcțiilor și luarea măsurilor necesare pentru menținerea în siguranță și funcționalitate a infrastructurii.

(2) Șeful Serviciului Tehnic și Investiții răspunde, în mod direct, de:
a) organizarea și coordonarea activității serviciului, precum și de alocarea corespunzătoare a resurselor umane și materiale;
b) aplicarea deciziilor conducerii universității în domeniul investițiilor și asigurarea realizării obiectivelor stabilite;
c) respectarea legislației aplicabile în domeniul construcțiilor, achizițiilor publice și investițiilor;
d) corectitudinea și realitatea datelor privind stadiul fizic și valoric al lucrărilor, inclusiv a situațiilor de lucrări verificate și confirmate;
e) gestionarea eficientă a contractelor de proiectare și execuție și monitorizarea îndeplinirii obligațiilor asumate de către părți;
f) identificarea și gestionarea riscurilor asociate procesului investițional, inclusiv propunerea măsurilor de remediere;
g) dispunerea măsurilor necesare în cazul constatării unor neconformități, inclusiv sistarea lucrărilor, după caz;
h) asigurarea comunicării operative cu structurile interne, proiectanții, executanții și autoritățile competente;
i) prezentarea de informări, rapoarte și analize privind activitatea serviciului și stadiul investițiilor;
j) respectarea disciplinei în muncă și evaluarea activității personalului din subordine.

[bookmark: _Toc233112326]CAPITOLUL VII. COMPETENȚE GENERALE

Art.18. Șeful Serviciului Tehnic și Investiții exercită următoarele competențe generale:
a) reprezintă Serviciul Tehnic și Investiții în relațiile cu terții, în limita competențelor stabilite și pe baza împuternicirilor primite;
b) organizează, coordonează, îndrumă și controlează activitatea personalului din subordine;
c) aplică deciziile conducerii universității și răspunde de aducerea la îndeplinire a dispozițiilor primite;
d) asigură repartizarea sarcinilor și utilizarea eficientă a resurselor umane și materiale din cadrul serviciului;
e) elaborează, actualizează și propune spre aprobare fișele de post pentru personalul din subordine;
f) evaluează performanțele profesionale ale personalului și formulează propuneri privind dezvoltarea profesională, stimularea sau sancționarea acestuia;
g) asigură respectarea disciplinei muncii, a normelor de securitate și sănătate în muncă și a altor reglementări interne aplicabile;
h) avizează documentele privind evidența timpului de muncă și planificarea concediilor pentru personalul din subordine;
i) răspunde de păstrarea confidențialității informațiilor și documentelor gestionate în cadrul serviciului.

[bookmark: _Toc233112327]CAPITOLUL VIII.  DISPOZIȚII FINALE
Art. 19. Prezentul regulament se aplică întregului personal din cadrul Serviciului Tehnic și Investiții, precum și tuturor persoanelor implicate în activitățile specifice acestui compartiment, în limitele atribuțiilor și responsabilităților stabilite.
Art. 20. (1) Personalul Serviciului Tehnic și Investiții are obligația de a respecta prevederile prezentului regulament, ale legislației în vigoare, precum și reglementările interne ale Universității Valahia din Târgoviște.
(2) Nerespectarea dispozițiilor prezentului regulament atrage răspunderea disciplinară, materială, civilă sau penală, după caz, în condițiile legii.
Art. 21. Modificarea și completarea prezentului regulament se realizează ori de câte ori intervin schimbări legislative, organizatorice sau funcționale, numai cu avizul Consiliului de Administrație și aprobarea Senatului universitar.
Art. 22. Prezentul regulament se completează cu prevederile legislației în vigoare, ale Cartei universitare, ale regulamentelor interne și ale altor acte normative aplicabile domeniului de activitate.
Art. 23. Prezentul Regulament a fost avizat de către Consiliul de Administrație al Universității ,,Valahia” din Târgoviște în data de .................., a fost aprobat de către Senatul Universității ,,Valahia” din Târgoviște în data de .................... și intră în vigoare la data aprobării sale.

